รัฐบาลไทย-ข่าวทำเนียบรัฐบาล-รมต.นร.ออมสินฯ เป็นประธานการประชุมคณะกรรมการคุ้มครองผู้บริโภค (คคบ.) ครั้งที่9/2560
วันจันทร์ที่ 2 ตุลาคม 2560
รมต.นร.ออมสินฯ เป็นประธานการประชุมคณะกรรมการคุ้มครองผู้บริโภค (คคบ.) ครั้งที่9/2560
รมต.นร.ออมสินฯ เป็นประธานการประชุมคณะกรรมการคุ้มครองผู้บริโภค (คคบ.) ครั้งที่9/2560 โดยมีมติเห็นชอบแต่งตั้งคณะอนุกรรมการพิจารณากลั่นกรองเรื่องการร้องทุกข์จากผู้บริโภคด้านอสังหาริมทรัพย์ เพื่อช่วยเหลือประชาชนอย่างเป็นรูปธรรมมากขึ้น
วันนี้ (27 กัยยายน 2560) เวลา09.30 น. ณ ห้องประชุม109 ชั้น1 สํานักงานปลัดสํานักงานนายกรัฐมนตรี ทําเนียบรัฐบาล นายออมสิน ชีวะพฤกษ์ เป็นประธานการประชุมคณะกรรมการคุ้มครองผู้บริโภค (คคบ.) ครั้งที่ 9/2560 ซึ่งสรุปสาระสําคัญ ดังนี้
ที่ประชุมรับทราบรายงานจากการจัดกิจกรรมรณรงค์ร่วมใจ เลิกใช้โฟมบรรจุอาหาร ซึ่งจัดในเมื่อวันที่ 6 กันยายน 2560 ที่ผ่านมา ณ บริเวณศูนย์อาหารตลาดเสรีมาร์เก็ต สาขาพาราไดซ์พาร์ค กรุงเทพ โดยสํานักงานคณะกรรมการคุ้มครองผู้บริโภค ร่วมกับ กรมอนามัย กรมควบคุมมลพิษสมาคมเพื่อการคุ้มครองผู้บริโภคและหน่วยงานที่เกี่ยวข้องเพื่อประชาสัมพันธ์การใช้ภาชนะที่บรรจุอาหารที่ทําจากชานอ้อย ข้าวโพดหรือมันสําปะหลังรวมทั้งกล่องพลาสติกเบอร์5 พร้อทแจกสติ๊กเกอร์ร้านนี้ปลอดโฟม ให้กับผู้ประกอบการ ไว้ติดที่หน้าร้านเพื่อสร้างความมั่นใจแก่ผู้บริโภคให้มีโอกาสรับประทานอาหารที่บรรจุมาภายในภาชนะที่ปลอดภัยเป็นมิตรต่อสิ่งแวดล้อม และย่อยสลายง่าย ตลอดจนมีการรณรงค์ผ่านสื่อต่าง ๆ ให้ผู้ประกอบการโดยทั่วไปได้ตระหนักถึงการใช้ภาชนะที่ปลอดภัยดังกล่าวในการบรรจุอาหารเพื่อจําหน่ายแก่ผู้บริโภคอย่างทั่วถึง
อีกทั้ง ได้รับทราบการดําเนินมาตรการการแก้ไขปัญหาเกี่ยวกับการใช้บริการเช่าที่พักอาศัย เช่น บ้านเช่า อพาร์ทเม้นท์ ห้องเช่า หอพักนักศึกษา เกี่ยวกับกรณีผู้บริโภคได้รับความเดือดร้อนเสียหายจากจากการคิดอัตราค่าบริการกระแสไฟฟ้าและน้ําประปา โดยผู้ประกอบธุรกิจมีการคิดค่าบริการกระแสไฟฟ้าและน้ําประปาจากผู้บริโภคที่ใข้บริการเช่าที่อยู่อาศัยในอัตราบริการที่สูงเกินควร ตลอดจน มีการปรับเปลี่ยนอัตราค่าบริการกระแสไฟฟ้าและน้ําประปาโดยไม่มีสาเหตุ
พร้อมกันนี้ ที่ประชุมได้พิจารณาและมีมติเห็นชอบการแต่งตั้งคณะอนุกรรมการพิจารณากลั่นกรองเรื่องการร้องทุกข์จากผู้บริโภคด้านอสังหาริมทรัพย์ ทั้งนี้โดยมีเลขาธิการคณะกรรมการคุ้มครองผู้บริโภค เป็นประธานอนุกรรมการ และคณะอนุกรรมการ ประกอบด้วย ผู้แทน จากหน่วยงานที่เกี่ยวข้อง เช่น ผู้แทนจากสํานักงานอัยการพิเศษ ฝ่ายคุ้มครองผู้บริโภค สํานักงานอัยการสูงสุด สภาทนายความ สํานักการโยธา กรุงเทพมหานคร กรมที่ดิน กรมโยธาธิการและผังเมือง รวมทั้งผู้แทนจากกองบังคับการปราบปรามการกระทําความผิดเกี่ยวกับการคุ้มครองผู้บริโภค ที่ได้รับความเดือดร้อนหรือความเสียหายอันเนื่องมาจากการกระทําความผิดเกี่ยวกับการคุ้มครองผู้บริโภค สํานักงานตํารวจแห่งชาติ เป็นต้น โดยมีอํานาจหน้าที่พิจารณากลั่นกรองคําร้องทุกข์ที่สํานักงานคณะกรรมการคุ้มครองผู้บริโภคได้รับจากผู้บริโภคที่ได้รับความเดือดร้อนหรือความเสียหายอันเนื่องมาจากการกระทํา ของผู้ประกอบธุรกิจในการถูกเอารัดเอาเปรียบ หรือไม่ได้รับความเป็นธรรม จากการกระทําสัญญาที่เกี่ยวข้องกับอสังหาริมทรัพย์ ก่อนนําเสนอต่อคณะกรรมการคุ้มครองผู้บริโภค เพื่อให้มีมติเห็นชอบให้ดําเนินการ หรือยุติเรื่องหากมีความเห็นว่าไม่มีเหตุอันสมควรเข้าดําเนินคดีเกี่ยวกับการละเมิดสิทธิผู้บริโภค เช่นผู้ร้องไม่เป็นผู้บริโภค หรือไม่มีการกระทําอันเป็นการละเมิดสิทธิ หรือการดําเนินคดีไม่เป็นประโยชน์ต่อผู้บริโภคโดยส่วนรวม เพื่อประกอบการดําเนินการตามกฎหมายว่าด้วยการคุ้มครองผู้บริโภคต่อไปได้ ตลอดจนมีอํานาจหน้าที่ในการจัดทําหนังสือเรียกให้บุคคลใด ๆ มาให้ถ้อยคําหรือส่งเอกสาร ตลอดจนประสานงานกับส่วนราชการที่เกี่ยวข้องกับการดําเนินงานในด้านอสังหาริมทรัพย์
นอกจากนี้ ที่ประชุมได้พิจารณาและมีมติเห็นชอบในการดําเนินคดีแพ่ง แก่ผู้ประกอบการด้านธุรกิจอสังหาริมทรัพย์ จํานวน 11 เรื่อง รวมทั้งดําเนินคดีแก่ผู้ประกอบธุรกิจด้านสินค้าและบริการจํานวน 12 เรื่อง ตลอดจนมีมติเห็นชอบให้ยุติ จํานวน 15 เรื่องตามลําดับ
............................................................
กลุ่มประชาสัมพันธ์และเผยแพร่ สํานักโฆษก